पाएं अपने शहर की ताज़ा ख़बरें और फ्री ई-पेपरडाउनलोड करें
मप्र शासन के पीएचई राज्यमंत्री और जिले के कोरोना प्रभारी बृजेंद्र सिंह यादव ने बुधवार को सामुदायिक स्वास्थ्य केंद्र का निरीक्षण किया। इस दौरान उन्होंने कोविड वार्ड में भर्ती लोगों से मिलकर उनकी समस्याएं सुनी।
निरीक्षण के दौरान अस्पताल में पदस्थ डॉक्टरों ने उन्हें अस्पताल में कई दवाइयों की कमी और ऑक्सीजन सिलेंडरों को भरवाने की बात कही। इस पर राज्यमंत्री श्री यादव ने कहा कि वह जल्द ही अस्पताल में जिन दवाइयों की कमी है उन्हें जिले से भिजवा दिया जाएगा।
साथ ही अस्पताल के खाली ऑक्सीजन सिलेंडरों को भी जल्द भरवा दिया जाएगा। इससे अस्पताल में भर्ती मरीजों को किसी भी प्रकार की कोई समस्या नहीं होगी। इसके बाद उन्होंने आइसोलेशन वार्ड का निरीक्षण किया। आइसोलेशन वार्ड में भर्ती मरीजों और उनके परिजनों से हाल चाल जाने।
पीएचई राज्यमंत्री ने एनआरसीएम कर्मचारियों को दिए 5-5 हजार रुपए
पीएचई राज्यमंत्री बृजेंद्र सिंह यादव से उनके पहले के दोरे के समय एनआरसीएम सफाई कर्मचारियों ने कई महीने से वेतन नहीं मिलने की बात कही थी। इस पर उन्होंने एनआरसीएम कर्मचारियों को जल्द वेतन दिलवाने का आश्वासन दिया था। साथ ही अपनी तरफ से सभी एनआरसीएम कर्मचारियों को 5-5 हजार रुपए देने कीबात कही थी। बुधवार को राज्यमंत्री श्री यादव ने सभी एनआरसीएम कर्मचारियों को 5-5 हजार रुपए की राशि दी।
डॉक्टरों से ली अस्पताल की कमियों की जानकारी
कोविड प्रभारी राज्यमंत्री श्री यादव ने अस्पताल में पदस्थ डॉक्टरों से अस्पताल की कमियों की जानकारी ली। इस दौरान अस्पताल की कमियों को तत्काल दूर करने के निर्देश दिए।
एनआरसी कर्मचारियों से कहा कि आइसोलेशन वार्ड में भर्ती मरीजों की करें भोजन व्यवस्था
पीएचई राज्यमंत्री श्री यादव ने एनआरसी कर्मचारियों से भी कहा कि वह आइसोलेशन वार्ड में भर्ती मरीजों और उनके अटेंडरों के लिए भोजन व्यवस्था अपनी तरफ से बारी-ञबारी से करें। इससे आइसोलेशन वार्ड में भर्ती मरीजों को भोजन आदि की समस्या उत्पन्न न हो सके। वही मंत्री बृजेंद्र सिंह यादव द्वारा खरीदी केंद्रों से मिल रही शिकायतों को लेकर भी एसडीएम राहुल गुप्ता को निर्देशित किया कि वह अपनी टीम के साथ सतत रूप से गेहूं खरीदी केंद्रों का निरीक्षण करें जिससे किसी भी किसान को कोई समस्या ना हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn